สวัสดีค่ะ รบกวนสอบถามค่ะ เนื่องจากเริ่มมีอาการร่างกายมีอุณหภูมิร้อนกว่าปกติตั้งแต่ต้นเดือนพฤษภาคม 64 ร้อนจนรู้สึกได้ว่าร่างกายมีไอความร้อนออกมา ห่มผ้าแล้วยิ่งรู้สึกได้เลย แต่ไม่ได้เป็นไข้ เพราะวัดไข้แล้วได้แค่ 36 กว่าๆไม่ถึง 37 เมื่อต้นเดือนพฤษภาคม ผลตรวจปัสสาวะติดเชื้อแบคทีเรีย ให้ยา Ciloxin มาทาน วันละ 2 เวลาเช้าเย็นหลังอาหาร ที่ผ่านมาผลปัสสาวะติดเชื้อน้อยลง ให้ทานยาต่อ ตอนนี้กินโดสที่ 2 กำลังจะหมด ทุกวันนี้ต้องกินยาพารา เมื่อรู้สึกร้อนข้างใน และพอจับที่ร่างกายมันรู้สึกเนื้อตัวรุมๆๆเหมือนเป็นไข้ บางวันก็จะมีน้ำหมูกเล็กน้อย ส่วนลมหายใจก็จะมีไอร้อนตลอดเวลา แต่พอวัดอุณหภูมิ ก็ปกติดี อยากรบกวนสอบถามค่ะว่า อาการแบบนี้เป็นมาจากสาเหตุอะไรค่ะ ...ขอบค่ะ
สวัสดีค่ะ อาการตัวร้อน มีไข้ ที่ถือว่าผิดปกติในทางการแพทย์คืออุณหภูมิกายเกินกว่า 37.5 องศาค่ะหากยังรู้สึกมีไข้ แต่วัดไม่ได้ไข้ อาจต้องไปยืนยันที่รพอีกครั้ง และตรวจวัดสัญญาณชีพอื่นๆ และตรวจร่างกายโดยแพทย์ร่วมด้วยการรับประทานยาฆ่าเชื้อควรใช้ภายใต้การดูแลของแพทย์กรณีนี้แพทย์อาจะตรวจว่ามีทางเดินปัสสาวะติดเชื้อ หลังได้ยาฆ่าเชื้อครบ ควรไม่มีอาการผิดปกติ ไม่มีไข้อีก หากยังคงมีไข้เรื้อรัง ควรกลับไปพบแพทย์เพื่อตรวจหาสาเหตุที่แน่ชัดต่อไป ในเบื้องต้นกินยาลดไข้ได้ทุก 4-6 ชั่วโมง ร่วมกับเช็ดตัวลดไข้ ดื่มน้ำสะอาดมากๆ พักผ่อนให้เพียงพอ